Uashington, ekspozitë mbi teknologjinë
Në një ekspozitë mbi teknologjinë në ndërtesën e kapitolit u prezantuar zbulime të reja teknologjike të studentëve amerikanë
Amerika është një vend krenar i novacionit, thonë anëtarët e Kongresit të Shteteve të Bashkuara, të cilët kohët e fundit organizuan në ndërtesën e kapitolit një ekspozitë për të prezantuar zbulimet e reja të bëra nga studentë dhe kompani të reja amerikane. Ekspozita gjithashtu kishte për qëllim të nxisë zhvillimin e teknologjive të reja. Ligjvënësi republikan Rob Woodall, duke folur për disa nga shpikjet më të fundit të prezantuara në këtë ekspozitë të organizuar nga grupe ligjvënësish tha se qëllimi i ekspozitës është promovimi i robotikës dhe novacionit. Në ekspozitë u prezantua një robot orientimi. Ky robot ndihmon fëmijët me autizëm dhe ata që kanë probleme përqëndrimi. Ndërsa ky dron mund t’u shpëtojë jetën njerëzve. Në ekzpositë u paraqitën zbulime të tjera si një skaner 3D për prodhimin e pajisjeve që mbrojnë veshët për marinën amerikane, dhe një gjarpër robot të pajisur me një aparat fotografik në kokë që mund të hyjë në tunele të ngushta. Shumë përparime në fushën e robotikës dhe automatizimit vijnë nga qeveria dhe nga organizatat e mëdha, por Stephen Jurczyk, nga departamenti i teknologjisë në NASA, thotë se individë dhe grupe të vogla mund të japin kontribut të madh. Robotët tërhoqën shumë vizitorë, si ligjvënësin Dana Rohrabacher, i cili thotë se zhvillimi i teknologjive të reja është e vetmja mënyrë për të zgjidhur sfidat ekonomike të botës. Ligjvënësi Rohrabacher thotë se shtimi i pasurisë nuk kërkon vetëm shumë punë, por edhe zhvillim të teknologjisë që shumëfishon përpjekjet për punë.